Irrapportati problemi tekniċi fis-servizzi ta' Google
Imtella' Awwissu 20, 2020 - Aġġornata 20 Ta' Awwissu, 2020 1:16pm Għadd ta' servizzi ta' Google, fosthom Gmail, Drive u Docs qed jesperjenzaw problemi tekniċi, li jidher li bdew mis-6.30 ta' dalgħodu. Fi stqarrija, il-kumpanija Google qalet li qed tinvestiga l-problemi, u li se tkun qed tagħti aġġornament dwar meta għandhom ikunu solvuti. Qalet li l-kwistjonijiet jinkludu; problemi biex jiġu mibgħuta l-emails fil-Gmail, problemi tar-recording fil-Meet, il-ħolqien ta' files fid-Drive, problemi bl-uploads fl-Admin Console u problema biex jiġu mibgħuta messaġġi fil-Google Chat. Mhux l-utenti kollha qed jesperjenzaw l-istess problemi, u xi utenti qed jgħidu li ma ġewx affettwati.